smcproject/ml-wiki-sentences huggingface dataset:
ഫ് ദ ബ്രൂസ്-പാർഡിംഗ്ടൺ പ്ലാൻസ് നവംബർ 1895 ലണ്ടൻ 1917 ഹിസ് ലാസ്റ്റ് ബോ ദി അഡ്വെഞ്ചർ ഓഫ്  ദി ഡൈയിംഗ് ഡിറ്റക്റ്റീവ് നവംബർ 1890 ലണ്ടൻ 1917 ഹിസ് ലാസ്റ്റ് ബോ ദി ‍‍‍ഡിസപ്പിയറൻസ് ഓഫ് ലേഡി ഫ്രാൻസിസ് കാർഫാക്സ് 1901 (ഏകദേശം) ലണ്ടൻ 1917 ഹിസ് ലാസ്റ്റ് ബോ ദി അഡ്വെഞ്ചർ ഓഫ് ‍ഡെവിൾസ് ഫുട്ട് മാർച്ച് 1897 കോൺവാൽ 1917 ഹിസ് ലാസ്റ്റ് ബോ ഹിസ് ലാസ്റ്റ് ബോ ഓഗസ്റ്റ് 1914 ലണ്ടൻ 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ്  മസറിൻ സ്റ്റോൺ 1903 (ഏകദേശം) ലണ്ടൻ 1927 ഷെർലക് ഹോംസിന്റെ കേസ്ബുക്ക് ദി പ്രോബ്ലം ഓഫ് തോർ ബ്രിഡ്ജ് 1900 (ഏകദേശം) ഹാംഷെയർ ( വിൻസ്റ്റർ സമീപം) 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ദ ക്രീപ്പിങ്ങ് മാൻ 1903 സെപ്റ്റംബർ Camford 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ദ സസ്ക്സ് വാമ്പയർ നവംബർ 1896 വെസ്റ്റ് സസെക്സ് ( ഹോർഷം ) 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ത്രീ ഗാരിഡബ്സ് ജൂൺ 1902 ലണ്ടൻ 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ദി ഇല്യുസ്ട്രോറിയസ് ക്ലയന്റ് 1902 സെപ്റ്റംബർ ലണ്ടൻ 1927 ഷെർലക് ഹോംസിന്റെ കേസ്ബുക്ക് ദി അഡ്വഞ്ചർ ഓഫ് ദി ത്രീ ഗാബിൾസ് 1903 (ഏകദേശം) ലണ്ടൻ 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ദ ബ്ലാഞ്ച്ഡ് സോൾജ്യർ ജനുവരി 1903 ബെഡ്ഫോർഡ്, ബെഡ്ഫോർഡ്ഷയർ 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ദി ലയൺസ് മാനെ 1907 ജൂലൈ ഈസ്റ്റ് സസക്സ് 1927 ഷെർലക് ഹോംസിന്റെ കേസ്ബുക്ക് ദി അഡ്വെഞ്ചർ ഓഫ് ദി റിട്ടേർഡ് കളർമാൻ 1898 (ഏകദേശം) ഫ്രിർട്ടൺ ഓൺ ഓൺ സീ, എസെക്സ് 1927 ഷെർലക് ഹോംസിന്റെ കേസ്ബുക്ക് ദി അഡ്വഞ്ചർ ഓഫ് ദ വെയിൽഡ് ലോഡ്ജർ 1896 ലണ്ടൻ 1927 ഷെർലക് ഹോംസിന്റെ കേസ്ബുക്ക് ദി അഡ്വഞ്ചർ ഓഫ് ഷോസ്കോം ഓൾഡ് പ്ലേസ് 1902 (ഏകദേശം) ബെർക്ക്ഷയർ കൗണ്ടികൾ സമയപ്രകാരം റാങ്ക് കൗണ്ടി സമയങ്ങൾ 1 ലണ്ടൻ 31 2 സറേ 4 4 ഹാംഷെയർ 3 5 ഈസ്റ്റ് സസക്സ് 3 6 ഡെവൺ 2 7 വെസ്റ്റ് സസെക്സ് 2 8 നോർഫോക് 2 9 ബെർക്ക്ഷയർ 2 10 അനിശ്ചിതമായ സ്ഥലം 2 11 ഹെര്ഫോര്ഡ്ഷെയര് 1 12 വെസ്റ്റ് മിഡ്ലാൻഡ്സ് 1 13 കെന്റ് 1 14 കേംബ്രിഡ്ജ്ഷെയർ 1 15 കോൺവാൽ 1 16 എസ്സെക്സ് 1 17 സൗത്ത് യോർക്ക്ഷയർ 1 18 ബെഡ്ഫോർഡ്ഷയർ 1 19 സ്വിറ്റ്സർലാന്റ് 1
ഷെൻസൊയു 10 ഇംഗ്ലീഷ് വിലാസം https://ml.wikipedia.org/wiki/Shenzhou_10
ചൈനയുടെ ബഹിരാകാശ പദ്ധതിയായ ഷെൻസൊയു പരമ്പരയിലെ പത്താമത്തെ ബഹിരാകാശ വാഹനമാണ് ഷെൻസൊയു 10 .
2013 ജൂണിൽ ചൈന വിജയകരമായി വിക്ഷേപിച്ചു.
ഗോബി മരുഭൂമിയിൽ നിന്നായിരുന്നു വിക്ഷേപണം.
നീ ഹൈഷെങ് , ഷാങ് സിയാഗ്വാങ് , വാങ് യാപിങ് (വനിത) എന്നീ മൂന്ന് സഞ്ചാരികൾ ഈ പേടകത്തിലുണ്ട്.
ബഹിരാകാശ യാത്ര നടത്തുന്ന രണ്ടാമത്തെ ചൈനീസ് വനിതയാണ് വാങ് യാപിങ്.
രണ്ടു ദിവസത്തിന് ശേഷം ബഹിരാകാശ നിലയമായ ടിയാൻഗോങ്ങ്‌ 1 മായി ഷെൻസൊയു 10 സന്ധിച്ചു.
നേരത്തെ നാലു തവണ മനുഷ്യനെ  ചൈന ബഹിരാകാശത്തെത്തിച്ചിരുന്നു.
യാത്രികർ Position Crew Member കമാണ്ടർ നീ ഹൈഷെങ് രണ്ടാം യാത്ര spaceflight Second crewmember ഷാങ് സിയാഗ്വാങ് ആദ്യ യാത്ര spaceflight Third crewmember വാങ് യാപിങ് ആദ്യ യാത്ര spaceflight ശാസ്ത്രപ്രഭാഷണം
ടിയാൻഗോങ്ങ്‌ 1 സ്പേസ് ലബോറട്ടറിയിലെത്തിയ സംഘത്തിലെ വാങ്‌യാപിങ് ഭൂമിയിലുള്ള വിദ്യാർത്ഥികളുമായി വീഡിയോയിൽ ആശയവിനിമയം നടത്തിയിരുന്നു.
അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) പുറം കണ്ണികൾ Shenzhou-10 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tiangong-1 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Shenzhou 10 Launch Campaign Archived 2013-04-12 at Archive.is Build-up to the Shenzhou 10 mission Archived 2018-02-16 at the Wayback Machine .
Shenzhou Launch Windows Archived 2012-12-01 at the Wayback Machine .
Shenzhou Manned Spacecraft Programme
ഷെർപ്പ ഇംഗ്ലീഷ് വിലാസം https://ml.wikipedia.org/wiki/Sherpa
പടിഞ്ഞാറൻ നേപ്പാളിലെ കുന്നുകളിൽ വസിക്കുന്ന ഒരു ജനവിഭാഗമാണ്‌ ഷെർപ്പകൾ.
ഇവിടെ ഇവർ യാക്കുകളേയ്യും മറ്റു കന്നുകാലികളെ മേയ്ക്കുകയും, ചെറുകിട കൃഷികൾ നടത്തുകയും, തിബറ്റിലേക്ക് കച്ചവടം നടത്തുകയും ചെയ്യുന്നു.
എങ്കിലും ഇടയന്മാരായോ കച്ചവടക്കാരായോ അല്ല, മറിച്ച് ഹിമാലയത്തിലേക്കുള്ള പര്യവേഷണസംഘങ്ങളുടെ വാഹകരായാണ് ഷെർപ്പകൾക്ക് കൂടുതൽ പ്രശസ്തി.
എവറസ്റ്റ് പുലികൾ എന്നാണ് ഇവർ അറിയപ്പെടുന്നത്.
ഷെർപ്പകളുടെ സഹായമില്ലാതെ എവറസ്റ്റ് ആരോഹണം ഏറെക്കുറെ അസാധ്യം തന്നെയാണെന്ന് വിലയിരുത്തപ്പെടുന്നു.
ഏതു സാഹചര്യത്തിലും ഊർജ്ജസ്വലമായി പ്രവർത്തിക്കുന്ന ശ്വാസകോശങ്ങളും മറ്റുജനിതകസവിശേഷതകളുമാണ് ഷെർപ്പകളെ ലോകത്തിലെ ഏറ്റവും വലിയ മലകയറ്റക്കാരാക്കുന്നത്.
ഷെർപ്പകൾ തങ്ങളുടെ തിബറ്റൻ സമീപസ്ഥരെപ്പോലെ ബുദ്ധമതാനുയായികളാണ് .
ഇവരുടെ വസ്ത്രവും ജീവിതരീതിയും തിബറ്റൻ ബുദ്ധമതക്കാരുടേതുപോലെത്തന്നെയാണ്.
മുടി നീട്ടിക്കെട്ടുന്ന ഇവർ അതിന്റെ അറ്റത്ത് നിറമുള്ള നൂലുണ്ടകൾ തൂക്കിയിടുന്നു.
വലിയ മേലങ്കി ധരിക്കുന്ന ഇവർക്ക് അരയിൽ ഒരു കെട്ടും കാണും.
സഞ്ചിപോലുള്ള നീളമുള്ള ട്രൌസറും തുണികൊണ്ടൂള്ള ഷൂസും ധരിക്കുന്നു.
ഷൂസിന്റെ അടിവശം തുകൽ കൊണ്ടായിരിക്കും.
ചെവിയെ തണുപ്പിൽ നിന്നും രക്ഷിക്കുന്നതിന് രോമതൊപ്പിയും ഇവർ ധരിക്കുന്നു.
ചുബ ഷെർപ്പകളുടെ പാരമ്പര്യവേഷമാണ്.
ഷെർപ്പകളുടെ വീടുകൾ കല്ലു കൊണ്ടായിരിക്കും നിർമ്മിച്ചിരിക്കുക.
കനത്ത തടികൊണ്ടുള്ള വാതിലുകളും ഉണ്ടാകും.
കശ്മീരി ഇടയന്മാരുടെ വീടുകൾ പോലെ ഇവരുടെ വീടിന്റെ അടിയിലെ അറ മൃഗങ്ങൾക്കുള്ളതായിരിക്കും.
യാക്കുകളാണ് ഷെർപ്പകളുടെ പ്രധാനപ്പെട്ട വളർത്തുമൃഗം.
സാധനങ്ങൾ കടത്തുന്നതിനും ഇവർ യാക്കുകളെ ഉപയോഗപ്പെടുത്തുന്നു.
യാക്കുകളുടെ സഹായത്തോടെ ഇവർ തിബറ്റിലേക്ക് കച്ചവടം നടത്തുന്നു.
ഷെർപ്പ സ്ത്രീകളും പുരുഷന്മാരെപ്പോലെ തൊഴിലെടുക്കുമെങ്കിലും കമ്പിളി നെയ്യലും നിറം കൊടുക്കലുമൊക്കെയാണ് ഇവരുടെ പ്രധാന ജോലി ‌.
ഷെർബ്രൂക്ക്
കാനഡയിലെ തെക്കൻ ക്യൂബെക്ക് പ്രവിശ്യയിലെ ഒരു നഗരമാണ് ഷെർബ്രൂക്ക് ( / ˈ ʃ ɜːr b r ʊ k / SHUR -bruuk ; Quebec French pronunciation [ʃɛʁbʁʊk] ) .
എസ്ട്രി ഭരണ മേഖലയുടെ ഹൃദയഭാഗത്തായി, സെന്റ്-ഫ്രാങ്കോയിസ്, മാഗോഗ് നദികളുടെ സംഗമസ്ഥാനത്താണ് ഇത് സ്ഥിതിചെയ്യുന്നത്.
ഷെർബ്രൂക്ക് നഗരവുമായുള്ള സഹവർത്തിത്വത്തിലൂടെ ക്യൂബെക്ക് പ്രവിശ്യയിലെ ഒരു പ്രാദേശിക കൗണ്ടി മുനിസിപ്പാലിറ്റി (ടിഇ), സെൻസസ് ഡിവിഷൻ (സിഡി) എന്നിവയ്ക്ക് തത്തുല്യമായ ഒരു പ്രദേശത്തിന്റെ പേര് കൂടിയാണ് ഷെർബ്രൂക്ക്.
2021 ലെ കാനഡ സെൻസസ് പ്രകാരം 172,950 അധിവാസികളുള്ള ഇത് പ്രവിശ്യയിലെ ആറാമത്തെ വലിയ നഗരം, കാനഡയിലെ 30-ാമത്തെ വലിയ നഗരം എന്നീ പദവികൾ അലങ്കരിക്കുന്നു.
227,398 നിവാസികളുണ്ടായിരുന്ന ഷെർബ്രൂക്ക് സെൻസസ് മെട്രോപൊളിറ്റൻ ഏരിയ ക്യൂബെക്കിലെ നാലാമത്തെയും കാനഡയിലാകമാനം 19-ാമത്തെയും വലിയ മെട്രോപൊളിറ്റൻ പ്രദേശമാക്കി മാറുന്നു.
എസ്ട്രിയുടെ പ്രാഥമിക സാമ്പത്തിക, രാഷ്ട്രീയ, സാംസ്കാരിക, സ്ഥാപന കേന്ദ്രമായ ഷെർബ്രൂക്ക് നഗരം, ഇരുപതാം നൂറ്റാണ്ടിന്റെ തുടക്കത്തിൽ ഈസ്റ്റേൺ ടൗൺഷിപ്പുകളുടെ രാജ്ഞി എന്നറിയപ്പെട്ടിരുന്നു.
അവലംബം ↑ ↑ ↑ 1 2 ↑ ↑
വി.വി. കുഞ്ഞമ്പു ഇംഗ്ലീഷ് വിലാസം https://ml.wikipedia.org/wiki/V.
കേരളത്തിലെ ഒരു രാഷ്ട്രീയ പ്രവർത്തകനും സി.പി.ഐ.എമ്മിന്റെ സ്ഥാപകനേതാക്കളിൽ ഒരാളും മുൻ നിയമസഭാംഗവുമായിരുന്നു വി.വി. കുഞ്ഞമ്പു (ജീവിതകാലം:15 ജൂൺ 1907 - 02 ജൂലൈ 1972) .
നീലേശ്വരം നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ച് മൂന്നും നാലും കേരളനിയമസഭകളിൽ അദ്ദേഹം അംഗമായിട്ടുണ്ട്.
1907 ജൂൺ 15ന് ജനിച്ചു, വി.വി. ജാനകി ആയിരുന്നു ഭാര്യ, ഇദ്ദേഹത്തിന് മൂന്ന് മകനും രണ്ട് മകളുമാണുണ്ടായിരുന്നത്.
1964 ഏപ്രിൽ 11-ന് നടന്ന കമ്മ്യൂണിസ്റ്റ് പാർട്ടിയുടെ നാഷണൽ കൗൺസിൽ യോഗത്തിൽ നിന്ന് ഇറങ്ങിപ്പോയ 32 പേരിൽ ഒരാളായിരുന്നു വി.വി. കുഞ്ഞമ്പു.
നാലാം കേരളനിയമസഭയിലെ അംഗമായിരിക്കെ 1972 ജൂലൈ രണ്ടിന് ഇദ്ദേഹം അന്തരിച്ചു.
വടക്കെ മലബാറിലെ ആദ്യകാല കമ്യൂണിസ്റ്റ് നേതാക്കളിലൊരാളായ ഇദ്ദേഹം 1928-ൽ കോൺഗ്രസിൽകൂടി ദേശീയ സ്വാതന്ത്ര്യസമരത്തിൽ പങ്കെടുത്തുകൊണ്ടാണ് പൊതുപ്രവർത്തനരംഗത്തേക്ക് എത്തിയത്.
1937-ൽ കോൺഗ്രസ് സോഷ്യലിസ്റ്റ് പാർട്ടിയുടെ സംസ്ഥാനക്കമ്മിറ്റി അംഗമായ ഇദ്ദേഹം 1938-ൽ കമ്മ്യൂണിസ്റ്റ് പാർട്ടിയിൽ അംഗമായി.
1939ലെ പിണറായി സമ്മേളനത്തിൽ ഇദ്ദേഹം പങ്കെടുത്തിരുന്നു.
1964-ൽ പാർട്ടി ഭിന്നിച്ചപ്പോൾ സിപിഐഎമ്മിന്റെ ഭാഗമായി.
നീലേശ്വരം നിയോജക മണ്ഡലത്തിൽനിന്ന് മൂന്ന് തവണ നിയമസഭയിലേക്ക്  തെരഞ്ഞെടുക്കപ്പെട്ടിരുന്നു.
1965 ൽ ചൈന പ്രശ്‌നവുമായി ബന്ധപ്പെട്ട് ജയിലിൽ കഴിയുമ്പോഴാണ് നിലേശ്വരത്ത് നിന്ന് ആദ്യമായി വിജയിച്ചത് .
കർഷക- തൊഴിലാളി മേഖലകളിൽ ഒരുപോലെ മികവു തെളിയിച്ച അദ്ദേഹം ഹോസ്ദുർഗ് താലൂക്കിൽ തോട്ടം തൊഴിലാളി സംഘടന കെട്ടിപ്പടുക്കുന്നതിനും നേതൃത്വം നൽകി.
ദീർഘനാൾ ചെറുവത്തൂർ പഞ്ചായത്ത് പ്രസിഡന്റായിരുന്ന ഇദ്ദേഹം മലബാർ ഡിസ്ട്രിക്ട് ബോർഡിലും, ഓൾ ഇന്ത്യ കിസാൻ സഭയിലും അംഗമായിരുന്നു.
നാലാം കേരള നിയമസഭയിലെ ലൈബ്രറി ഉപദേശക സമിതിയുടെ ചെയർമാനുമായിരുന്നു .
കയ്യൂർ സമരത്തിലെ പ്രതിപ്പട്ടികയിലെ രണ്ടാമനയിരുന്ന വി.വി. കുഞ്ഞമ്പു, കയ്യൂർ സമരചരിത്രം എന്ന പുസ്തകം ഇദ്ദേഹം രചിച്ചതാണ് .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1970 നീലേശ്വരം നിയമസഭാമണ്ഡലം വി.വി. കുഞ്ഞമ്പു സി.പി.ഐ.എം. 34,719 5,371 എ.പി. അബ്ദുള്ള ലീഗ് 29,348 2 1967 നീലേശ്വരം നിയമസഭാമണ്ഡലം വി.വി. കുഞ്ഞമ്പു സി.പി.ഐ.എം. 34,496 21,587 ടി.പി.ജി. നമ്പൂതിരി കോൺഗ്രസ് 12,909 3 1965 നീലേശ്വരം നിയമസഭാമണ്ഡലം വി.വി. കുഞ്ഞമ്പു സി.പി.ഐ.എം. 30,547 16,372 കെ.വി. കുഞ്ഞമ്പു കോൺഗ്രസ് 14,175 പുറത്തേക്കുള്ള കണ്ണികൾ നിയമസഭയുടെ ചരമോപചാരം അവലംബം
വി.സി. ആൻഡ്രൂസ്
ക്ലിയോ വിർജീനിയ ആൻഡ്രൂസ് (ജീവിതകാലം: ജൂൺ 6, 1923 മുതൽ ഡിസംബർ 19, 1986  വരെ), ഒരു അമേരിക്കൻ നോവലിസ്റ്റായിരുന്നു.
വിർജീനിയയിലെ പോർട്ട്‍സ്‍മൌത്തിലാണ് ജനിച്ചത്.
അറുപത്തിമൂന്നാമത്തെ വയസിൽ അന്തരിച്ചു.
വി.സി. ആൻഡ്രൂസിൻറെ നോവലുകൾ ചെക്ക്, ഫ്രഞ്ച്, ഇറ്റാലിയൻ, സ്പാനിഷ്, ഡച്ച്, ജപ്പാനീസ്, കൊറിയൻ, തുർക്കിഷ്, ഗ്രീക്ക്, ഫിന്നിഷ്, ഹംഗേറിയൻ, സ്വീഡിഷ്, പോളിഷ്, പോർച്ചുഗീസ് ലിത്വാനിയൻ ചൈനീസ്, ഹീബ്രു എന്നിങ്ങനെ വിവിധ ഭാഷകളിലേയ്ക്കു വിവർത്തനം ചെയ്യപ്പെട്ടിട്ടുണ്ട്.
അവരുടെ നോവലുകൾ മിക്കവയും വൻവിജയമായിരുന്നു.
വി.സി. ആൻഡ്രൂസിൻറെ മരണശേഷം ആൻഡ്രൂ നെയ്‍ഡർമാൻ എന്ന അദൃശ്യ എഴുത്തുകാരൻ  വി.സി. ആൻഡ്രൂസ് എന്ന പേരിൽ തൂലികാനാമത്തിൽ കൂടുതൽ നോവലുകളെഴുതി പ്രസിദ്ധീകരിക്കുന്നതിനുവേണ്ടിഅവരുടെ എസ്റ്റേറ്റ് വാടകയ്ക്ക് എടുത്തിരുന്നു.
നോവലുകൾ Illusion (1967) Sisters (1972) Weekend (1980) (with Tania Grossinger ) Pin (1981) (adapted as a movie in 1988) Brainchild (1981) Someone's Watching (1983) Tender, Loving Care (1984) (adapted as an interactive movie in 1997) Imp (1985) Child's Play (1985) Love Child (1986) Reflection (1986) Teacher's Pet (1986) Night Howl (1986) Sight Unseen (1987) Playmates (1987) The Maddening (1987) (adapted as a movie in 1995) Surrogate Child (1988) Perfect Little Angels (1989) The Devil's Advocate (1990) ( filmed in 1997 by director Taylor Hackford ) Bloodchild (1990) The Immortals (1991) The Need (1992) Sister, Sister (1992) The Solomon Organization (1993) After Life (1993) Angel of Mercy (1994) Duplicates (1994) The Dark (1997) In Double Jeopardy (1998) Neighborhood Watch (1999) Curse (2000) Amnesia (2001) Dead Time (2002) Under Abduction (2002) The Baby Squad (2003) Deficiency (2004) The Hunted (2005) Finding Satan (2006) Unholy Birth (2007) Life Sentence (2007) Deadly Verdict (2008) Guardian Angel (2010) Garden of the Dead (2011) Lost in His Eyes (2015) അവലംബം
വി.വി. ഗിരി ഇംഗ്ലീഷ് വിലാസം https://ml.wikipedia.org/wiki/V.
_Giri
വി.വി.ഗിരി എന്നറിയപ്പെടുന്ന വരാഹഗിരി വെങ്കട ഗിരി ( തെലുഗ് : వరాహగిరి వేంకట గిరి) ( ഓഗസ്റ്റ് 10 , 1894 - ജൂൺ 23 , 1980 ) സ്വതന്ത്ര ഇന്ത്യയുടെ നാലാമത് രാഷ്ട്രപതി ആയിരുന്നു.
1975 -ൽ ഭാരതരത്നം പുരസ്കാരം ലഭിച്ചിട്ടുണ്ട്.
ആക്ടിംഗ് പ്രസിഡന്റ്‌ സ്ഥാനം വഹിച്ച വ്യക്തിയായ ഇദ്ദേഹമാണ് ഏറ്റവും കുറഞ്ഞ ഭൂരിപക്ഷത്തിൽ ഇന്ത്യൻ രാഷ്ട്രപതിയായത്.
ഇദ്ദേഹം ഉത്തർ പ്രദേശ് (1957-1960), കേരളം (1960-1965)  എന്നീ സംസ്ഥാനങ്ങളുടെയും , മൈസൂരിന്റെയും‍ (1965-1967) ഗവർണർ ആയും സേവനം അനുഷ്ടിച്ചിട്ടുണ്ട്.
ഒഡിഷയിലെ ബർഹാമ്പൂരിൽ തെലുഗു ദമ്പതികളുടെ മകനായി ജനിച്ചു.
ഇന്ത്യൻ നാഷനൽ കോൺഗ്രസ്സിന്റെ പ്രവർത്തകനായ അഭിഭാഷകനായിരുന്നു പിതാവായ വി. വി. ജോഗയ്യ പാണ്ടുലു.
ഗിരിയുടെ മാതാവ്  സ്വാതന്ത്ര്യസമരത്തിലെ നിസ്സഹകരണ പ്രസ്ഥാനത്തിലും മറ്റും പ്രവർത്തിച്ച് ജയിൽവാസം അനുഭവിച്ച ബെർഹാമ്പൂരിലെ സ്വാതന്ത്ര്യ സമരനായികയായ സുഭദ്രാമ്മ ആയിരുന്നു.
ഗിരി സരസ്വതിഭായിയെ വിവാഹം കഴിച്ചു.
അവർക്ക് 14 മക്കൾ ഉണ്ടായിരുന്നു.
ബെർഹാമ്പൂരിലെ ഖല്ലിക്കോട്ടെ കോളേജിലാണ് ഇന്ത്യയിലെ തന്റെ വിദ്യാഭ്യാസം പൂർത്തിയാക്കിയത്.
തുടർന്ന് 1913ൽ അദ്ദേഹം നിയമം പഠിക്കാനായി അയർലന്റിലെ ഡബ്ലിനിലെ യൂണിവേഴ്സിറ്റി കോളേജിൽ ചേർന്നു.
1913-1916 വരെ അവിടെ പഠിച്ചു.
അവിടുത്തെ Sinn Féin പ്രസ്ഥാനവുമായി അടുത്തതിനാൽ അദ്ദേഹത്തെ ഡബ്ലിനിൽനിന്നും 1916ൽ നാടുകടത്തി.
ഡബ്ലിനിൽനിന്നും ഇന്ത്യയിൽ വന്നശേഷം അദ്ദേഹം മദ്രാസ് ഹൈക്കോടതിയിൽ അഭിഭാഷകനായിച്ചേർന്നു.
അതിനോടൊപ്പം അദ്ദേഹം കോൺഗ്രസ്സ് പാർട്ടിയിൽ പ്രവർത്തിക്കാനും തുടങ്ങി.
ആ പാർട്ടിയുടെ ലക്നോ സമ്മേളനത്തിൽ സംബന്ധിക്കുകയും ആനി ബസന്റിന്റെ ഹോം റൂൾ പ്രസ്ഥാനത്തിൽ ചേരുകയും ചെയ്തു.
തൊഴിലാളിപ്രസ്ഥാനത്തിലുള്ള പങ്ക്
തന്റെ ജീവിതത്തിലുടനീളം തൊഴിലാളിപ്രസ്ഥാനപ്രവർത്തനങ്ങളിൽ അദ്ദേഹം മുഴുകിയിട്ടുണ്ട്.
ഗിരി, 1923ൽ സ്ഥാപിച്ച All India Railwaymen’s Federation ന്റെ സ്ഥാപകനും പത്തുവർഷത്തോളം അതിന്റെ ജനറൽ സെക്രട്ടറിയും ആയിരുന്നു.
പ്രത്യേകതകൾ ഇന്ത്യയുടെ ആദ്യത്തെ ആക്ടിംഗ് രാഷ്ട്രപതി.
1967 മുതൽ 1969 വരെ ഉപരാഷ്ട്രപതിയായിരിക്കുകയും ഉപരാഷ്ട്രപതിസ്ഥാനം രാജിവച്ച് രാഷ്ട്രപതിയാവുകയും ചെയ്ത ആദ്യവ്യക്തി.
ഏറ്റവും കുറച്ച് ഭൂരിപക്ഷത്തിൽ വിജയിച്ച രാഷ്ട്രപതി.
നെഹ്രുമന്ത്രിസഭയിൽ തൊഴിൽ വകപ്പ് കൈകാര്യം ചെയ്തിരുന്നതും പിന്നീട് ശ്രീലങ്കയിലെ ഇന്ത്യൻ ഹൈക്കമ്മീഷണറാകുകയും ചെയ്തശേഷം രാഷ്ട്രപതിയായ വ്യക്തി.
ഒറീസയിൽ ജനിച്ച രാഷ്ട്രപതി.
കേരളത്തിൽ ഗവർണ്ണർ പദവി അലങ്കരിച്ചിട്ടുള്ള രാഷ്ട്രപതി.
1971 ലെ അടിയന്തരാവസ്ഥ സമയത്തെ ഇന്ത്യൻ രാഷ്ട്രപതി.
ജോബ് ഫോർ മില്ല്യൺസ് എന്ന ഗ്രന്ഥത്തിന്റെ കർത്താവ്.
References V. V. Giri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വി.വി. വേലുക്കുട്ടി അരയൻ വി.വി. വേലുക്കുട്ടി അരയൻ
ആയുർവ്വേദം , അലോപ്പതി , ഹോമിയോ എന്നീ വ്യത്യസ്ത തുറകളിലൂടെ വൈദ്യശാസ്ത്രവും , സമുദ്രവിജ്ഞാനീയം , നിയമം തുടങ്ങി മറ്റു വിജ്ഞാനമേഖലകളും സ്വായത്തമാക്കി കവി, സാഹിത്യകാരൻ, വിമർശകൻ, സാമൂഹ്യപരിഷ്കർത്താവ്, ശാസ്ത്രജ്ഞൻ, ചരിത്രപണ്ഡിതൻ, പത്രാധിപർ എന്നീ നിലകളിൽ പ്രസിദ്ധനായ ഒരു ബഹുമുഖപ്രതിഭയായിരുന്നു ഡോ. വി.വി. വേലുക്കുട്ടി അരയൻ (11 മാർച്ച് 1894- 31 മേയ് 1969).
1894 മാർച്ച് 11നു് കൊല്ലം ജില്ലയിലെ കരുനാഗപ്പള്ളിയ്ക്കടുത്ത ആലപ്പാട് ഗ്രാമപഞ്ചായത്തിലെ ആലപ്പാട് എന്ന കടൽത്തീരഗ്രാമത്തിലാണു് വേലുക്കുട്ടി അരയൻ ജനിച്ചതു് .
പിതാവ് വേലായുധൻ വൈദ്യൻ; മാതാവ് വെളുത്തകുഞ്ഞമ്മ.
ചെറുപ്രായത്തിൽ തന്നെ പിതാവിൽ നിന്നും ആയുർവ്വേദവും സംസ്കൃതവും പഠിച്ചുതുടങ്ങിയ വേലുക്കുട്ടി 18 വയസ്സാവുമ്പോഴേക്കും ആയുർവ്വേദത്തിലും സംസ്കൃതത്തിലും ഇംഗ്ലീഷിലും ആഴമേറിയ പാണ്ഡിത്യം സമ്പാദിച്ചു.
തുടർന്നു് മദിരാശിയിൽ അലോപ്പതി വൈദ്യത്തിൽ പഠനം തുടർന്നു.
അതോടൊപ്പം സ്വന്തം താല്പര്യത്തിനനുസരിച്ചു് സമുദ്രവിജ്ഞാനീയം, നിയമം തുടങ്ങിയ വിഷയങ്ങളും പഠിച്ചെടുത്തു.
അലോപ്പതി ബിരുദത്തിനു ശേഷം കൽക്കത്തയിലെ ഹോമിയോപ്പതിൿ മെഡിക്കൽ കോളേജിൽനിന്നും ഹോമിയോ ചികിത്സയിലും ഒന്നാം റാങ്കോടെ ബിരുദം നേടി.
വിദ്യാഭ്യാസത്തിനുശേഷം നാട്ടിൽ തിരിച്ചെത്തിയ വേലുക്കുട്ടി അരയൻ സ്വഗ്രാമത്തിൽ തന്നെ ഡോക്ടർ ആയി പ്രാക്റ്റീസ് ആരംഭിച്ചു.
പക്ഷേ അധികനാൾ കഴിയും മുമ്പേ അദ്ദേഹത്തിന്റെ ശ്രദ്ധ താൻ ഉൾപ്പെടുന്ന അരയസമുദായത്തിന്റെ സാമൂഹ്യപ്രശ്നങ്ങളിലേക്കു് തിരിഞ്ഞു.
1908-ൽ അദ്ദേഹം സ്വന്തം ഗ്രാമത്തിൽ വിജ്ഞാനസന്ദായിനി എന്ന പേരിൽ ഒരു വായനശാല തുടങ്ങിവെച്ചു.
സ്വസമുദായത്തിലെ കുട്ടികൾക്കു പഠിക്കാൻ കൂടുതൽ സൗകര്യമായ വിധത്തിൽ 1936-ൽ   ഗ്രാമത്തിൽ തന്നെ ഒരു സ്കൂളും സ്ഥാപിച്ചു.
അരയവംശപരിപാലനയോഗം, സമസ്തകേരളീയ അരയമഹാജനയോഗം, അരയ സർവീസ് സൊസൈറ്റി, അഖില തിരുവിതാംകൂർ നാവിക തൊഴിലാളി സംഘം,  തിരുവിതാംകൂർ മിനറൽ തൊഴിലാളി യൂണിയൻ, തുറമുഖ തൊഴിലാളി യൂണിയൻ തുടങ്ങി ഒട്ടനവധി സംഘടനകളും പ്രസ്ഥാനങ്ങളും അദ്ദേഹത്തിന്റെ നേതൃത്വത്തിൽ രൂപം കൊണ്ടു.
ഇന്ത്യൻ സ്വാതന്ത്ര്യസമരത്തിന്റെ കർമ്മധീരനായ ഒരു പോരാളി കൂടിയായിരുന്നു അരയൻ.
വൈക്കം സത്യാഗ്രഹത്തിന്റെ മുൻനിരയിൽ തന്നെ അദ്ദേഹം പങ്കെടുത്തു.
1920-ൽ സ്ഥാപിക്കപ്പെട്ട തിരുവിതാംകൂർ രാഷ്ട്രീയ മഹാസഭയിലെയും നേതൃത്വത്തിൽ ഇദ്ദേഹമുണ്ടായിരുന്നു.
കേരളത്തിലെ ആദ്യത്തെ രാഷ്ട്രീയപ്രസ്ഥാനമായിരുന്നു ഇത്.
1924-ൽ സ്ഥാപിക്കപ്പെട്ട അവർണ ഹിന്ദു മഹാസഭയുടെ ജനറൽ സെക്രട്ടറിയായിരുന്നു.
1948-ലെ പൊതുതിരഞ്ഞെടുപ്പിൽ അവിഭക്ത കമ്യൂണിസ്റ്റ് പാർട്ടിയുടെ സ്ഥാനാർത്ഥിയായി മത്സരിച്ചെങ്കിലും ഇദ്ദേഹം പരാജയപ്പെട്ടു.
1917-ൽ അദ്ദേഹം തുടങ്ങിയ 'അരയൻ' എന്ന പത്രം പൊതുവേ കേരളസമൂഹത്തിന്റേയും വിശിഷ്യ അരയസമുദായത്തിന്റേയും ഒരു ജിഹ്വ ആയി നിലകൊണ്ടു.
തിരുവിതാംകൂർ മഹാരാജാസ് കോളേജിൽ നടന്ന വിദ്യാർത്ഥിസമരത്തെ അമർച്ച ചെയ്യാനുള്ള ശ്രമത്തിൽ പ്രതിഷേധിച്ച് എഴുതിയ ‘വിദ്യാർത്ഥികൾക്ക് ഒരു അനുസ്മരണം‘ എന്ന മുഖപ്രസംഗത്തെത്തുടർന്ന് 1921-ൽ അരയൻ പത്രം കണ്ടുകെട്ടി.
ശ്രീമൂലം പ്രജാസഭയിൽ അദ്ദേഹത്തെ നാമനിർദ്ദേശം ചെയ്യാനിരുന്നുവെങ്കിലും അത് ഇക്കാരണത്താൽ ഒഴിവാക്കപ്പെട്ടു.
1938-ൽ വീണ്ടും ദിവാൻ ഭരണത്തെ ചോദ്യം ചെയ്തു എന്ന പേരിൽ പ്രസ് കണ്ടുകെട്ടുകയും അദ്ദേഹത്തെ അറസ്റ്റ് ചെയ്യുകയും ചെയ്തു.
അവർണ ജനവിഭാഗങ്ങലെ അനീതിക്കെതിരേ നിലകൊള്ളാൻ പ്രേരിപ്പിച്ച സഹോദരസംഘത്തിന്റെ ‘കാവുകളിൽ പോകരുത്‘ എന്ന ലഘുലേഖ അരയൻ പത്രത്തിലാണ് പ്രസിദ്ധീകരിക്കപ്പെട്ടത്.
മറ്റുപത്രങ്ങൾ ഇത് പ്രസിദ്ധീകരിക്കാൻ മടികാണിച്ചിരുന്നു.
സ്ത്രീകൾക്കുവേണ്ടി അരയസ്ത്രീജനമാസിക എന്നൊരു പ്രസിദ്ധീകരണവും അദ്ദേഹം ആരംഭിച്ചു.
ഒരു ശാസ്ത്രജ്ഞനെന്ന നിലയിലും വേലുക്കുട്ടി അരയൻ തന്റെ നാടിനു് ഉപകാരപ്രദമായ പല പദ്ധതികളും ആവിഷ്കരിച്ചു.
തീരദേശം അലിഞ്ഞുപോകുന്നതു് ഒഴിവാക്കാനും കടൽത്തീരം കൂടുതൽ ഫലസമ്പുഷ്ടമാക്കാനും ഉതകുന്ന പ്രൊജക്റ്റുകൾ രൂപകൽപ്പന ചെയ്തു.
സമുദ്രോൽപ്പന്നങ്ങളുടേയും കേരോൽപ്പന്നങ്ങളുടേയും വൈവിദ്ധ്യവികാസങ്ങൾക്കും അദ്ദേഹത്തിന്റെ ആശയങ്ങൾ ഏറെ സഹായകമായി.
പ്രാദേശികമായി ലഭ്യമായ അസംസ്കൃതവസ്തുക്കൾ ഉപയോഗിച്ച് പത്രക്കടലാസ് നിർമ്മാണരീതി, വ്യത്യസ്ത വൈദ്യശാസ്ത്രവിധികൾ സമ്മേളിപ്പിച്ച മരുന്നുകളുടെ  ഉൽപ്പാദനം തുടങ്ങിയവയും അദ്ദേഹത്തിന്റെ സംഭാവനകളായിരുന്നു.
സമുദ്രവിഭവങ്ങളുടെ സുസ്ഥിരമായ ചൂഷണം ഉറപ്പാക്കൽ, സമുദ്രതീരസംരക്ഷണം, മത്സ്യബന്ധനോപാധികളുടെ മെച്ചപ്പെടുത്തൽ, മീൻ പിടിച്ചു ജീവിക്കുന്ന സമുദായങ്ങളുടെ ഉന്നമനം എന്നിവ ലാക്കാക്കി 1949-ൽ ആദ്യമായി സംഘടിപ്പിച്ച ഫിഷറീസ് കോൺഫറൻസിന്റെ സംഘാടകനും സൂത്രധാരനും ഡോ. വേലുക്കുട്ടി അരയൻ ആയിരുന്നു.
തീരം തിരിച്ചുപിടിക്കൽ പദ്ധതി
കടൽഭിത്തികൾക്ക് പകരം തീരത്തിനടുത്തുനിന്ന് മണലെടുത്ത് തീരത്ത് നിക്ഷേപിച്ച് തിരമാലകളുടെ ശക്തി കുറച്ച് തീരസംരക്ഷണം നടത്തുവാനുള്ള ‘ലാൻഡ് റീക്ലമേഷൻ സ്കീം‘ ഇദ്ദേഹം 1952-ൽ ഗവണ്മെന്റിന് സമർപ്പിച്ചിരുന്നു.
മറ്റു തുറകളിലെപ്പോലെത്തന്നെ, സാഹിത്യരംഗത്തും വേലുക്കുട്ടി അരയൻ തനതായ വ്യക്തിമുദ്ര പതിപ്പിച്ചു.
തകഴി ശിവശങ്കരപ്പിള്ള എഴുതിയ ചെമ്മീൻ എന്ന നോവലിനെ നിശിതമായി വിമർശിച്ചുകൊണ്ടു് അദ്ദേഹം 'ചെമ്മീൻ - ഒരു നിരൂപണം'എന്ന പേരിൽ എഴുതിയ വിമർശനഗ്രന്ഥം അക്കാലത്തെ മലയാളസാഹിത്യചർച്ചകളിൽ വലിയ അലകളിളക്കി.
സാഹിത്യത്തിന്റെ ഒട്ടുമിക്ക മേഖലകളിലും അദ്ദേഹം തന്റെ സുശിക്ഷിതമായ കൈയൊപ്പു ചാർത്തി.
ത്രിവിക്രമൻ, വജ്രസൂചി, ബാലൻ, ആലപ്പാട്ടു ബാലൻ, കുംഭാണ്ഡൻ, മണി, മായാവി, ചക്ഷുശ്രവണൻ, ചെമ്മാന്ത്രം തുടങ്ങി വിഷയവും മേഖലയും അനുസരിച്ച് പല തൂലികാനാമങ്ങളിലും അദ്ദേഹം സർഗ്ഗരചന നടത്തി.
കൃതികൾ പദ്യകൃതികൾ കിരാതാർജ്ജുനീയം (തുള്ളൽ) ഓണം ഡേ ദീനയായ ദമയന്തി പദ്യകുസുമാഞ്ജലി ശ്രീചൈത്രബുദ്ധൻ അച്ചനും കുട്ടിയാനും (വടക്കൻ പാട്ട്) സത്യഗീത മാതംഗി ക്ലാവുദീയ ചിരിക്കുന്ന കവിതകൾ (ആക്ഷേപഹാസ്യം) കേരളഗീതം (ഗീതങ്ങൾ) തീക്കുടുക്ക സ്വർഗ്ഗസോപാനം സൂക്തമുത്തുമാല (പ്രസിദ്ധ സൂക്തങ്ങളുടെ കവ്യാവിഷ്കരണം) ചിന്തിപ്പിക്കുന്ന കവിതകൾ
ഗദ്യകൃതികൾ നിരൂപണം മാധവി ശാകുന്തളവും തർജ്ജമകളും തകഴിയുടെ ചെമ്മീൻ - ഒരു നിരൂപണം സൗന്ദര്യം ബാലസാഹിത്യം കുറുക്കൻ കഥകൾ ബാലസാഹിത്യകഥകൾ കഥകൾ ലഘുകഥാകൗമുദി തെരഞ്ഞെടുത്ത കഥകൾ മാറ്റങ്ങൾ (നീണ്ടകഥ) നോവൽ ഭാഗ്യപരീക്ഷകൾ തിരുവിതാംകൂർ അരയമഹാജനയോഗം (ആക്ഷേപഹാസ്യം) തർജ്ജമ ശർമ്മദ (ഇംഗ്ലീഷ് നോവലിന്റെ സ്വതന്ത്ര പരിഭാഷ) ലേഖനങ്ങൾ മത്സ്യവും മതവും അദ്ധ്യക്ഷപ്രസംഗം മുഖപ്രസംഗങ്ങൾ (അരയൻ പത്രത്തിലെ മുഖപ്രസംഗങ്ങൾ) തെരഞ്ഞെടുത്ത ലേഖനങ്ങൾ തിരുവിതാംകൂറിലെ മത്സ്യവ്യവസായം കടലാക്രമണത്തെ തടയാൻ ഡോ. അരയന്റെ നർമ്മലേഖനങ്ങൾ ആത്മകഥ പിന്തിരിഞ്ഞു നോക്കുമ്പോൾ നാടകം ബലേ ഭേഷ് ആൾമാറാട്ടം ലോകദാസൻ നന്ദകുമാരൻ ഇരുട്ടടി മാടൻ സൈമൺ പാഠപുസ്തകങ്ങൾ സംസ്കൃതബാലപാഠം ( പല ഭാഗങ്ങൾ) ഇംഗ്ലീഷ് പാഠാവലി മലയാളസാഹിത്യത്തിൽ ഭാഷാപരമായി വരുത്തേണ്ട മാറ്റങ്ങൾ സൂക്തമുത്തുമാല ലഘുകഥാകൗമുദി
കൂടാതെ അപ്രകാശിതമായതും, പത്രപംക്തികളിലും മറ്റുമായി പ്രസിദ്ധീകരിക്കപ്പെട്ടതുമായ മറ്റനേകം കൃതികളും പല തൂലികാനാമങ്ങളിൽ എഴുതിയിരുന്ന വേലുക്കുട്ടി അരയന്റേതായി ഉണ്ടു്.
അദ്ദേഹം ആരംഭിച്ച ചില പ്രസിദ്ധീകരണങ്ങൾ.
അരയൻ പത്രം അരയ സ്ത്രീജന മാസിക (വനിതാ മാസിക) ഫിലിം ഫാൻ (സിനിമാ മാസിക) ഫിഷറീസ് മാഗസിൻ (ഇംഗ്ലീഷിലും മലയാളത്തിലും പ്രസിദ്ധീകരിച്ചിരുന്നു) ധർമപോഷിണി സമാധാനം കലാകേരളം രാജ്യാഭിമാനി ചിരി സ്മാരകം
ഡോ. വി. വി. വേലുക്കുട്ടി അരയൻ ഫൗണ്ടേഷൻ എന്ന പേരിൽ കരുനാഗപ്പള്ളി ചെറിയഴീക്കൽ രൂപീകരിച്ചിട്ടുള്ള സ്ഥാപനമാണു് അദ്ദേഹത്തിന്റെ സ്മാരകങ്ങളിൽ പ്രമുഖമായതു്.
അദ്ദേഹത്തിന്റെ കൃതികൾ കണ്ടെടുത്തു് പുനഃപ്രസിദ്ധീകരിക്കുക എന്നതാണു് ഫൗണ്ടേഷന്റെ മുഖ്യലക്ഷ്യം.
വിലാസം: "ഡോ. വി. വി. വേലുക്കുട്ടി അരയൻ ഫൗണ്ടേഷൻ, ചെറിയഴീക്കൽ, കരുനാഗപ്പള്ളി പി. ഒ.; കൊല്ലം - 690 573, ഫോൺ: 04762826388" അവലംബം
വി.വി.എസ്. ലക്ഷ്മൺ ഇംഗ്ലീഷ് വിലാസം https://ml.wikipedia.org/wiki/V.
_Laxman
വി.വി.എസ് ലക്ഷ്മൺ എന്ന പേരിൽ അറിയപ്പെടുന്ന വംഗിപുരപ്പു വെങ്കട്ട സായി ലക്ഷ്മൺ ഒരു ഇന്ത്യൻ ക്രിക്കറ്ററാണ്.
1974 നവംബർ 1ന് ആന്ധ്രാപ്രദേശിലെ ഹൈദരാബാദിൽ ജനിച്ചു.
വലംകയ്യൻ മധ്യനിര ബാറ്റ്സ്മാനും വലം കയ്യൻ ഓഫ് സ്പിൻ ബൗളറുമാണ്.
2012 ആഗസ്റ്റ് 18ന് അന്താരാഷ്ട്ര ക്രിക്കറ്റിൽ നിന്നും വിരമിച്ചതായി പ്രഖ്യാപിച്ചു.
ഫസ്റ്റ് ക്ലാസ് ക്രിക്കറ്റിൽ ലക്ഷ്മൺ ഹൈദരാബാദിനെ പ്രതിനിധീകരിക്കുന്നു.
ഇംഗ്ലീഷ് കൗണ്ടി ക്രിക്കറ്റിൽ ലങ്കാഷെയറിനുവേണ്ടി കളിച്ചിട്ടിണ്ട്.
ബാറ്റ്സ്മാനെന്ന നിലയിൽ മികച്ച സമയ ക്രമീകരണം ലക്ഷമണിനെ ശ്രദ്ധേയനാക്കി.
ഇദ്ദേഹത്തിന്റെ ബാറ്റിംഗ് ശൈലി മറ്റൊരു പ്രശസ്ത ഹൈദരാബാദി ക്രിക്കറ്ററായ മുഹമ്മദ് അസറുദീന്റേതിന് സമാനമാണ്.
താൻ മാതൃകയാക്കുന്നത് അസറുദീനേയാണെന്ന് ലക്ഷ്മൺ പറഞ്ഞിട്ടുണ്ട്.
2012ൽ രാജ്യം പത്മശ്രീ പുരസ്കാരം നൽകി ഇദ്ദേഹത്തെ ആദരിച്ചു.
രാഹുൽ ദ്രാവിഡിനോളവും സച്ചിനോളവും പ്രതിഭാധനനായിരുന്നിട്ടും ലക്ഷമൺ ശ്രദ്ധിക്കപ്പെട്ടിട്ടില്ല.
അതിന് പ്രധാന കാരണം ഈ ദ്വയങ്ങളുടെ സുവർണ തലമുറയിൽ കളിച്ചു എന്നതുതന്നെയാണ്.
മാത്രമല്ല മിക്കപ്പോഴും നാലും അഞ്ചും സ്ഥാനങ്ങളിലായിരുന്നു ലക്ഷമൺ ബാറ്റിംഗിനിറങ്ങിയിരുന്നത്.
ബാറ്റിംഗ് ശൈലി
ശാന്തതയായിരുന്നു ലക്ഷമണിന്റെ മുഖമുദ്ര.
ബദ്ധപ്പെട്ടോ തിരക്ക് പിടിച്ചോ ഉള്ള ഒരു ചലനങ്ങളും ലക്ഷ്മണിന്റെ ഭാഗത്തു നിന്ന് കാണാൻ സാധിക്കാറില്ല.
സ്വെഞ്ച്വറികളിലേക്ക് നടന്നെത്തുമ്പോഴും അദ്ദേഹം സംയമനം പാലിച്ചു.
ഓഫ് സൈഡിൽ വീഴുന്ന എത്ര വേഗത്തിലുള്ള പന്തിനേയും മനോഹരമായ ഡ്രൈവിലൂടെ അദ്ദേഹം ലോങ് ഓൺ അതിർത്തിയിലെത്തിക്കും.
അദ്ദേഹത്തിന്റെ ബാറ്റിംഗ് ശൈലിയാണ് വെരി വെരി സ്‌പെഷൽ എന്ന വിളിപ്പേര് നേടിക്കൊടുത്തത്.
വാലറ്റ ബാറ്റ്സ്മാന്മാർക്ക് അവസരം കൊടുക്കാൻ അദ്ദേഹം പ്രത്യേകം ശ്രദ്ധിച്ചിരുന്നു.
ഇത് മറ്റു ബാറ്റ്സ്മാന്മാരിൽ നിന്നും അദ്ദേഹത്തിന്റെ ഒരു പ്രത്യേകതയായിരുന്നു.
സാധാരണ ഗതിയിൽ അവസാന വിക്കറ്റുകളിൽ ഒരു സ്പെഷ്യലിസ്റ്റ് ബാറ്റ്സ്മാൻ ക്രീസിലുണ്ടെങ്കിൽ എല്ലാ ഓവറിലും അയാൾ സ്ട്രൈക്ക് നിലനിർത്താൻ ശ്രമിക്കും.
എന്നാൽ ലക്ഷമൺ ഇതിന് വിപരീതമായിരുന്നു.
അദ്ദേഹത്തിന്റെ ഈ രീതി ഏറെക്കുറേയൊക്കെ വിജയിച്ചിട്ടുമുണ്ട്.
വിരമിക്കൽ പ്രഖ്യാപനം
2012 ആഗസ്റ്റ് 18നാണ് ലക്ഷമൺ അന്താരാഷ്ട്ര ക്രിക്കറ്റിൽ നിന്നും വിരമിച്ചതായി പ്രഖ്യാപിച്ചത്.
ആഗസ്റ്റ് 23ന് സ്വന്തം നാടായ ഹൈദരാബാദിൽ ന്യൂസിലൻഡിനെതിരെ നടക്കുന്ന ടെസ്റ്റിനു ശേഷം വിരമിക്കുമെന്ന് നേരത്തേ അഭ്യൂഹങ്ങൾ പരന്നിരുന്നു.
ഈ വാർത്തയ്ക്ക് ഏതാനും മണിക്കൂറുകൾക്ക് ശേഷം ലക്ഷമൺ വിരമിച്ചതായി പ്രഖ്യാപിച്ചു.
ഈ സംഭവത്തിന് കാരണക്കാർ ക്രിക്കറ്റ് ബോർഡും സെലക്ഷൻ കമ്മിറ്റിയും ക്യാപ്റ്റൻ മഹേന്ദ്രസിങ് ധോണിയുമാണെന്ന് ആരോപിച്ച് മുൻ ഇന്ത്യൻ ക്രിക്കറ്റ് ടീം ക്യാപ്റ്റൻ സൗരവ് ഗാംഗുലി വിമർശനവുമായി രംഗത്തെത്തി.
കരുത്തുറ്റ തീരുമാനമെടുത്തതിന് ലക്ഷ്മണിനെ ഗാംഗുലി അഭിനന്ദിക്കുകയും ചെയ്തു.
ഈ സീസണിൽ ടീമിനുവേണ്ടി കളിക്കാൻ ലക്ഷ്മൺ തയ്യാറായിരുന്നു.
ഇതിനുവേണ്ടി പരിശീലനം നടത്തുകയുംചെയ്തു.
തൽക്കാലം വിരമിക്കുന്നില്ലെന്ന സൂചനയായിരുന്നു അത്.
പക്ഷെ ന്യൂസിലൻഡിനെതിരെയുള്ള പരമ്പരയോടെ കളി നിർത്താൻ ബോർഡ് ലക്ഷ്മണിനോട് ആവശ്യപ്പെട്ടതാണ് പെട്ടെന്നുള്ള വിരമിക്കലിന്റെ കാരണമെന്ന് ചില വാർത്തകൾ പറയുന്നു.
തനിക്കുനേരെയുള്ള മുൻ താരങ്ങളുടെ വാക്ശരങ്ങളെ പ്രതിരോധിക്കാൻ ബോർഡ് തയ്യാറാകാത്തത് ലക്ഷ്മണിനെ വിരമിക്കലിന് പ്രേരിപ്പിച്ചു എന്ന് കരുതുന്നു.
ഈ അവസരത്തിലാണ് സ്വന്തംകാണികൾക്കുമുന്നിൽവച്ച് കളിനിർത്താനുള്ള അവസരം എന്ന ബോർഡിന്റെ ഔദാര്യം തനിക്കാവശ്യമില്ലെന്ന് ലക്ഷ്മൺ വേണ്ടെന്നുവച്ചത്.
ലക്ഷ്മണിനെ ബോർഡ് അപമാനിച്ചുവെന്നാണ് ഗാംഗുലി അഭിപ്രായപ്പെട്ടത്.
ലക്ഷ്മണിന് ഒരിക്കൽപ്പോലും ധോണിയുടെ പിന്തുണ കിട്ടിയിട്ടില്ല എന്നും അദ്ദേഹം പറഞ്ഞു.
മുഖ്യ സെലക്ടർ കൃഷ്ണമാചാരി ശ്രീകാന്തിനേയും ഗാംഗുലി വിമർശിച്ചു.
എന്നാൽ, ലക്ഷ്മണിന്റെ തീരുമാനത്തിനുപിന്നിൽ തങ്ങൾക്ക് ഒരു പങ്കുമില്ലെന്നാണ് ബിസിസിഐയുടെ വാദം.
പ്രഖ്യാപനത്തിനുതൊട്ടുമുമ്പ് ബോർഡ് പ്രസിഡന്റ് എൻ ശ്രീനിവാസനുമായി ലക്ഷ്മൺ ഇക്കാര്യം ചർച്ചചെയ്തിരുന്നുവെന്നും വിരമിക്കൽ കാരണം അറിയില്ലെന്നും സെക്രട്ടറി സഞ്ജയ് ജഗ്ദലെ പറഞ്ഞു.
സച്ചിൻ ടെൻഡുൽക്കർ , യുവരാജ് സിങ് , ഹർഭജൻ സിങ് എന്നിവർ തീരുമാനം ഞെട്ടിക്കുന്നതാണെന്നു ട്വിറ്ററിൽ കുറിച്ചതല്ലാതെ മറ്റു പല താരങ്ങളും ഒന്നും പ്രതികരിച്ചില്ല.
അവലംബം ↑ ↑ Laxman retires from international cricket, ICCnews ↑ ↑ Padma Awards Announced 1 2 ↑ ↑ ലക്ഷ്മൺ വിരമിച്ചത് മനംനൊന്ത്, ദേശാഭിമാനി ഓൺലൈൻ പുറമെ നിന്നുള്ള സംഭാവനകൾ V. V. S. Laxman എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Cricinfo Player Profile: V V S Laxman Google Video: V V S Laxman's 281 vs Australia Archived 2011-05-20 at the Wayback Machine .
വി.വി. ബാബു
മലയാളസിനിമയിലെ ഒരു ആദ്യകാല ചലച്ചിത്രനിർമ്മാതാവാണ് വി.വി. ബാബു.
കേരളത്തിലെ ആലപ്പുഴ ജില്ലയിലെ ചേർത്തല സ്വദേശിയായ ബാബു അഗ്രിക്കൾച്ചർ ബി.എസ്.സി. ബിരുദധാരിയാണ്.
തിരുവനന്തപുരം ജില്ലയിലെ വേളി കടപ്പുറത്ത് 28 ദിവസംകൊണ്ട് 4.25 ലക്ഷം ചെലവാക്കിയാണ് സിനിമ പൂർത്തിയാക്കിയത്.
ആദ്യസിനിമ ഹിറ്റായെങ്കിലും വിതരണത്തിലെ പാളിച്ചമൂലം രണ്ടുലക്ഷത്തിലധികം സാമ്പത്തിക നഷ്ടം ബാബുവിന് സംഭവിച്ചു.
എഴുപതുകളുടെ അവസാനത്തോടെ, മലയാള സിനിമയിൽ അതുവരെ നിലനിന്നിരുന്ന ആവിഷ്ക്കാരസമ്പ്രദായങ്ങളിൽ നിന്നും വ്യതിചലിച്ച 1980-ൽ നിർമ്മിച്ച തകരയും മികച്ച മലയാളം ഫീച്ചർ ഫിലിമിനുള്ള ദേശീയ ചലച്ചിത്രപുരസ്കാരം, മികച്ച ചലച്ചിത്രത്തിനുള്ള കേരളസംസ്ഥാന ചലച്ചിത്രപുരസ്കാരം, മികച്ച ചലച്ചിത്രത്തിനുള്ള കേരളസംസ്ഥാന ക്രിട്ടിക്സ് അവാർഡ്, മികച്ച ചലച്ചിത്രത്തിനുള്ള ഫിലിംഫെയർ അവാർഡ് തുടങ്ങി നിരവധി പുരസ്ക്കാരങ്ങൾ നേടിയ 1999-ൽ നിർമ്മിച്ച അഗ്നിസാക്ഷിയും ഉൾപ്പെടെ 4 സിനിമകൾ ബാബു നിമ്മിച്ചിട്ടുണ്ട്.
1993-ൽ നിർമ്മിച്ച വെങ്കലം , 1994-ൽ നിർമ്മിച്ച ചകോരം എന്നിവയാണ് മറ്റ് 2 ചിത്രങ്ങൾ.
അവലംബം പുറത്തുനിന്നുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വി.വി. ബാബു തകര (1979) Producer : VV Babu വി.വി.ബാബുവിന്റെ ജീവിതം അഞ്ചാം തവണയും മികച്ച സംവിധായകനായി ശ്യാമപ്രസാദ്
വി.വി. ദക്ഷിണാമൂർത്തി ഇംഗ്ലീഷ് വിലാസം https://ml.wikipedia.org/wiki/V.
V._Dakshinamurty
കേരളത്തിലെ ഒരു രാഷ്ട്രീയ പ്രവർത്തകനും നിയസഭാ സാമാജികനുമായിരുന്നു വി.വി.ദക്ഷിണാമൂർത്തി (20 മെയ് 1935 - 31 ഓഗസ്റ്റ് 2016) സി.പി.എം -ന്റെ  സംസ്ഥാന സെക്രട്ടറിയേറ്റംഗമായും കമ്മ്യൂണിസ്റ്റ് പാർട്ടി(മാർക്സിസ്റ്റ്)യുടെ മുഖപത്രമായ ദേശാഭിമാനിയുടെ മുഖ്യ പത്രാധിപരായും അദ്ദേഹം പ്രവർത്തിച്ചു.
1935 മെയ് 20-ന് കോഴിക്കോട് ജില്ലയിലെ പനക്കാട്ട് ജനിച്ചു.
അച്ഛൻ ടി.ആർ. വാര്യർ.
ഐക്യ മലബാർ വിദ്യാർത്ഥി സംഘടനയുടെ ജനറൽ സെക്രട്ടറിയായിരുന്നു.
പഠനത്തിനു ശേഷം അദ്ധ്യാപകനായി.
കേരള പ്രൈവറ്റ്  ടീച്ചേഴ്സ് യൂണിയൻ (കെ.പി.ടി.യു) ജനറൽ സെക്രട്ടറിയായിരുന്നു.
അധ്യാപകനായിരിക്കെ മൂന്നാം കേരള നിയമ സഭയിലേക്ക് പേരാമ്പ്രയിൽ നിന്ന് തെരഞ്ഞെടുക്കപ്പെട്ടു .